MEDIA MASSA : EMBARGO SEHINGGA 12.00 TENGAH HARI, SELASA 8 FEBRUARI 2022 KEMENTERIAN WILAYAH PERSEKUTUAN Blok 2, Menara Seri Wilayah, Presint 2, 62100 Putrajaya Tel: 03-8000 8000 Faks: 03-8889 7957 Laman web: KENYATAAN MEDIA UNTUK LIPUTAN MEDIA MASSA 263 PENERIMA DARJAH KEBESARAN, BINTANG DAN PINGAT WILAYAH PERSEKUTUAN 2022 Kebawah Duli Yang Maha Mulia Seri Paduka Baginda Yang di- Pertuan Agong Al-Sultan Abdullah Ri'ayatuddin Al-Mustafa Billah Shah Ibni Almarhum Sultan Haji Ahmad Shah Al-Musta'in Billah telah berkenan untuk mengurniakan Darjah Kebesaran, Bintang dan Pingat Wilayah Persekutuan kepada 263 penerima sempena Sambutan Hari Wilayah Persekutuan 2022 dalam Istiadat Pengurniaan Darjah Kebesaran, Bintang dan Pingat Wilayah Persekutuan Tahun 2022 yang telah diadakan pada 8 Februari 2022.
MEDIA MASSA : EMBARGO SEHINGGA 12.00 TENGAH HARI, SELASA 8 FEBRUARI 2022 Pada istiadat pengurniaan kali ini, seorang (1) individu dianugerahi Darjah Kebesaran Pangkat Pertama iaitu Seri Utama Mahkota Wilayah (S.U.M.W.) yang membawa gelaran Datuk Seri Utama. 15 individu pula dianugerahi Darjah Kebesaran Pangkat Kedua iaitu Seri Mahkota Wilayah (S.M.W.) yang membawa gelaran Datuk Seri dan 59 individu dianugerahi Darjah Kebesaran Pangkat Ketiga iaitu Panglima Mahkota Wilayah (P.M.W.) yang membawa gelaran Datuk. Seterusnya, 48 individu dianugerahi Darjah Kebesaran Pangkat Keempat iaitu Johan Mahkota Wilayah (J.M.W.), 53 individu dianugerahi Darjah Kebesaran Pangkat Kelima iaitu Kesatria Mahkota Wilayah (K.M.W.), 34 individu dianugerahi Darjah Kebesaran Pangkat Keenam iaitu Ahli Mahkota Wilayah (A.M.W.) dan 53 individu dianugerahi Darjah Kebesaran Pangkat Ketujuh iaitu Pingat Pangkuan Mahkota Wilayah (P.P.W.). Mendahului senarai penerima bagi tahun 2022 dengan Darjah Kebesaran Seri Utama Mahkota Wilayah yang membawa gelaran Datuk Seri Utama, ialah YAB Datuk Seri Utama Haji Hasni bin Mohammad, Menteri Besar Johor. Penganugerahan ini merupakan satu pengiktirafan kepada sumbangan besar Negeri Johor terhadap kemajuan Wilayah Persekutuan dan peranan penting yang dimainkan oleh YAB Datuk Seri Utama Haji Hasni bin
MEDIA MASSA : EMBARGO SEHINGGA 12.00 TENGAH HARI, SELASA 8 FEBRUARI 2022 Mohammad dalam melaksanakan pelbagai inisiatif yang merancakkan pemulihan ekonomi negara dan memastikan kesejahteraan Keluarga Malaysia. Menerusi Iskandar Regional Development Authority (IRDA) yang beliau pengerusikan bersama YAB Perdana Menteri, Dato' Sri Ismail Sabri Yaakob, beliau telah menerajui anjakan strategi dalam pengurusan pandemik COVID-19 Negeri Johor dengan mengadakan pelbagai program pembangunan sosial termasuklah program bagi meningkatkan peluang pekerjaan dan perniagaan. Di samping itu, beliau telah mengambil langkah-langkah yang proaktif bagi mengekalkan iklim pelaburan di Johor supaya sentiasa mesra perniagaan dan menjadikan Malaysia terus menjadi lokasi terpilih pengeluar-pengeluar produk global yang utama walaupun berhadapan dengan lanskap pelaburan yang mencabar dan persaingan yang sengit daripada hab-hab pelaburan serantau dan antarabangsa yang lain. Bagi Darjah Kebesaran Seri Mahkota Wilayah, penerima-penerima termasuklah YBhg. Datuk Seri Nik Azman bin Nik Abdul Majid, Ketua Audit Negara; YBhg. Datuk Seri Asri bin Hamidon, Ketua Setiausaha Perbendaharaan; YBhg. Datuk Seri Abdul Razak bin
MEDIA MASSA : EMBARGO SEHINGGA 12.00 TENGAH HARI, SELASA 8 FEBRUARI 2022 Musa, Peguam Cara Negara; YBhg. Datuk Seri Mohd Nazri bin Md. Shariff, Ketua Pegawai Eksekutif Perbadanan PR1MA Malaysia; YBhg. Datuk Seri Ng Thien Phing, Pengerusi ICT Zone Asia Berhad dan YBhg. Datuk Seri Windsor Paul John, Setiausaha Agung Konfederasi Bolasepak Asia. Turut menerima darjah kebesaran ini ialah YBhg. Datuk Seri Dr. Abdul Fattah Abdullah, Presiden Angkatan Koperasi Kebangsaan Malaysia Berhad (ANGKASA) merangkap Presiden ASEAN Co- operative Organization (ACO). YBhg. Datuk Seri Dr. Abdul Fattah Abdullah telah dipilih sebagai Naib Presiden Ikatan Koperasi Antarabangsa Rantau Asia Pasifik (ICA-AP) bagi penggal 2022- 2026. Beliau merupakan calon Malaysia yang kedua dipilih sebagai Naib Presiden ICA-AP selepas Allahyarham Profesor Diraja Ungku Abdul Aziz Ungku Abdul Hamid. Sesi tahun 2022 ini juga menyaksikan Darjah Kebesaran iaitu Panglima Mahkota Wilayah yang membawa gelaran Datuk dikurniakan kepada YB Senator Datuk Haji Idris bin Haji Ahmad, Menteri di Jabatan Perdana Menteri (Hal Ehwal Agama); YB Datuk Muslimin bin Yahaya, Timbalan Menteri Pembangunan Usahawan dan Koperasi dan YB Datuk Dr. Nik Muhammad Zawawi bin Salleh, Timbalan Menteri Pertanian dan Industri Makanan.
MEDIA MASSA : EMBARGO SEHINGGA 12.00 TENGAH HARI, SELASA 8 FEBRUARI 2022 Penerima-penerima Darjah Kebesaran Panglima Mahkota Wilayah daripada kalangan pegawai awam dan badan berkanun pula antaranya terdiri daripada YBhg. Datuk Dr. Maziah binti Che Yusoff, Ketua Setiausaha Kementerian Pembangunan Wanita, Keluarga dan Masyarakat; YBhg. Datuk Prof. Ts. Dr. Hajah Roziah binti Mohd Janor, Naib Canselor Universiti Teknologi MARA; YB Datuk Hajah Rubiah binti Haji Awang, Pengerusi Kemajuan Perbadanan Kraftangan Malaysia; YBhg. Datuk Ng Chin, mantan Ahli Lembaga Penasihat Dewan Bandaraya Kuala Lumpur dan YBhg. Datuk K. Ramalingam a/l Krishnamoorthy, Ahli Jemaah Lembaga, Lembaga Kemajuan Ikan Malaysia. Dalam kalangan penggiat seni dan budaya, penyanyi tersohor tanah air, YBhg. Datuk Abdul Hail bin Amir telah dikurniai Darjah Kebesaran Panglima Mahkota Wilayah. Darjah-Darjah Kebesaran juga telah dikurniakan bagi mengiktiraf sumbangan ahli-ahli sukan negara. YBhg. Datuk Abdul Latif bin Romly, yang menerima Darjah Kebesaran Panglima Mahkota Wilayah, merupakan atlet Sukan Paralimpik Olahraga yang telah memenangi pingat emas dalam Sukan Paralimpik Musim Panas 2016 di Rio de Janeiro. Beliau juga memenangi pingat emas dalam
MEDIA MASSA : EMBARGO SEHINGGA 12.00 TENGAH HARI, SELASA 8 FEBRUARI 2022 Sukan Paralimpik Musim Panas 2020 di Tokyo. Sementara itu, Encik Mohamad Ridzuan bin Mohamad Puzi, atlet Sukan Paralimpik Olahraga negara yang juga pemenang pingat emas di Sukan Paralimpik Musim Panas 2016 di Rio de Janeiro dan Atlet Para (Lelaki) Terbaik Asia 2018, telah dianugerahi Darjah Kebesaran Johan Mahkota Wilayah. Selain beliau, dua wira badminton negara iaitu Encik Aaron Chia Teng Fong dan Encik Soh Wooi Yik yang memenangi pingat gangsa beregu lelaki di Sukan Olimpik Tokyo 2020 telah dikurniai Darjah Kebesaran Kesatria Mahkota Wilayah. Bagi menghargai jasa individu-individu yang telah berbakti dalam memerangi pandemik COVID-19, pelbagai pangkat Darjah Kebesaran telah dikurniakan. Mereka termasuklah Leftenan Jeneral Datuk Seri Mohammad bin Ab. Rahman, Timbalan Panglima Tentera Darat, yang dianugerahi Darjah Seri Mahkota Wilayah dan YBhg. Datuk Dr. Kalaiarasu a/l M. Peariasamy, Pengarah Institut Penyelidikan Klinikal yang dianugerahi Darjah Kebesaran Panglima Mahkota Wilayah. Selain mereka, Puan Ruziah binti Haji Shafei dari Kementerian Sains, Teknologi dan Inovasi, Encik Che Samsuzuki bin Che Noh dari Jabatan Kebajikan Masyarakat Wilayah Persekutuan Kuala Lumpur serta Encik Danil-
MEDIA MASSA : EMBARGO SEHINGGA 12.00 TENGAH HARI, SELASA 8 FEBRUARI 2022 Taridi bin Ghazali dan Dr. Umi binti Ahmad dari COVID-19 Coordination & Management Centre Wilayah Persekutuan telah dianugerahi Darjah Kebesaran Johan Mahkota Wilayah. Sementara itu, Encik Fadzilah bin Mahmud dari Perbadanan Labuan, Encik Joseph bin Kajangan dari Kementerian Kesihatan Malaysia serta YBrs. Supt. Ahmad bin Jawla dari Polis Diraja Malaysia telah menerima Darjah Kebesaran Kesatria Mahkota Wilayah. Kementerian Wilayah Persekutuan mengucapkan tahniah dan menyampaikan setinggi-tinggi penghargaan di atas segala jasa dan bakti yang disumbangkan oleh semua penerima Darjah Kebesaran, Bintang dan Pingat Wilayah Persekutuan 2022. Kementerian Wilayah Persekutuan 8 Februari 2022